kardosdrur/scandi-wiki huggingface dataset:
Nykøbing Falster Omfartsvej

Nykøbing Falster Omfartsvej er en omfartsvej der gå øst om Nykøbing Falster, vejen er en del af Europavej E55 og går fra Skovalléen og til Gedser Landevej. Omfartsvejen er en 2-sporet landevej, og er i alt 5,8 km lang.

Vejen bliver lavet, da der er meget tæt trafik på en nuværende E55 igennem i Nykøbing Falster ved banegårdskrydset, da færgetrækket til og fra Gedser skal igennem her. 

Omfartsvejen starter i det nordlige Nykøbing Falster og føres under Sydbanen jernbane mellem København og Nykøbing Falster. Derefter går den i en bue øst om byen, hvor den passerer Grønsundvej i et tilslutningsanlæg med frakørsel til Nykøbing F Ø. Fra Grønsundvej føres vejen videre, til den rammer den nuværende Gedser Landevej syd for Nykøbing Falster.

Omfartsvejen åbnede for trafik den 15. november 2014.

Kilder 

Omfartsveje i Danmark
Omfartsvej
Omfartsvej
Erobringen af Chile

Erobringen af Chile er en periode i den chilenske historie, der indledes med Pedro de Valdivias ankomst til Chile i 1541 og afsluttes med Martín García Óñez de Loyolas død i slaget ved Curalaba i 1598 samt ødelæggelsen af de Syv Byer i Araucanía-regionen.

I den periode erobrede spanierne en række territorier, grundlagde byer, etablerede Generalkaptajnskabet Chile, men blev også besejrede, hvilket satte en foreløbig stopper for deres kolonisation mod syd. Araucokrigen fortsatte, og det lykkedes aldrig for spanierne at genskabe deres kortvarige kontrol over Araucanía syd for Biobío-floden.

Chiles historie
545 f.Kr.



Begivenheder 
 Byen Xanthos blev ødelagt.

Født

Dødsfald 

 
45
Gerardo Martino

Gerardo Daniel „Tata“ Martino (født 20. november 1962 i Rosario, Argentina) er en argentinsk fodboldtræner og tidligere fodboldspiller, der er træner for Mexicos fodboldlandshold. Han har tidligere blandt andet været træner for FC Barcelona.

Titler

Spiller 
Newell's Old Boys
Primera División de Argentina (3): 1987–88, 1990–91, 1992 Clausura

Manager 
Individual 
South American Coach of the Year (1): 2007

Libertad
Primera División de Paraguay: 2002, 2003, 2006

Cerro Porteño
Primera División de Paraguay: 2004

Newell's Old Boys
Primera División de Argentina: 2013 Clausura

FC Barcelona
Supercopa de España: 2013

Eksterne henvisninger 
 Gerardo Martino på bdfa.com

Referencer 

Fodboldspillere fra Argentina
Fodboldspillere fra CD Tenerife
Fodboldspillere fra Newell's Old Boys
Fodboldspillere fra Club Atlético Lanús
Fodboldtrænere fra FC Barcelona
Personer fra Rosario
Trænere for Argentinas fodboldlandshold
Trænere for Mexicos fodboldlandshold
Chiles uafhængighedserklæring

Chiles uafhængighedserklæring er et dokument, der proklamerer uafhængighed for Chile fra det Spanske imperium. Det første udkast blev skrevet i januar 1818, og den endelige udgave blev godkendt af den øverste diktator, Bernardo O'Higgins 12. februar samme år i Talca. Dette er tilfældet, skønt det af dokumentet selv fremgår, at det er godkendt 1. januar 1818 i Concepción. Uafhængighedsceremonien fandt sted 12. februar, som var 1-årsdagen for slaget ved Chacabuco.

Det originale dokument, som indeholdt kommentarer af O'Higgins, blev beskadiget i Palacio de la Real Audiencia de Santiago. I 1832 blev der under præsident José Joaquín Prieto sendt en ny kopi af erklæringen til O'Higgins, der nu opholdt sig i Peru, og O'Higgins underskrev denne kopi, der ligeledes senere blev underskrevet af tre af O'Higgins' ministre, Miguel Zañartu, Hipólito Villegas og José Ignacio Zenteno, der fortsat opholdt sig i Chile. Denne kopi blev opbevaret i Palacio de La Moneda i Santiago indtil 1973, hvor det under militærkuppet i 1973 blev ødelagt under kampene.

Referencer 

Chiles historie
570 f.Kr.



Begivenheder

Født 
 Pythagoras, græsk filosof og matematiker (død ca. 495 f.Kr.).
 Xenofanes, græsk filosof (død ca. 475 f.Kr.).

Dødsfald 
 

 
70
Termestrup

Termestrup er en lille landsby på Djursland i Hvilsager Sogn. Den ligger tre km nordvest for Mørke. Landsbyen ligger i Syddjurs Kommune og tilhører Region Midtjylland. Termestrup består af knapt 50 huse. Der er en benzintank i landsbyen, men døgnkiosken lukkede i 2013. Der er rutebilforbindelse til Hornslet og i modsat retning til Allingåbro og Ørsted (den sidste by kun som fleksbus).

Lokaliteter i Syddjurs Kommune
Abc-formodningen

abc-formodningen (også kaldet Oesterlé-Masser formodningen) er en vigtig formodning indenfor talteori. Formodningen lyder:
For alle ε > 0 er der kun et endeligt antal løsninger for a, b og c, som er relative primtal (deler ikke nogle faktorer som er højre end 1), hvor a + b = c og c > rad(abc)1+ε.

Rad står for radikal funktionen, som tager produktet af primtal faktorene, hvor alle duplikater bliver fjernet: f.eks. rad(12) = rad(2 * 2 * 3) = rad(2 * 3) = 2 * 3 = 6.

Formodningen er vigtig pga. dens mange konsekvenser:
 Thue-Siegel-Roth-teoremet.
 Fermats sidste sætning for alle tilstrækkeligt store eksponenter (allerede bevist af Andrew Wiles).
 Mordell-formodningen (allerede bevist af Gerd Faltings).
 Erdős-Woods-formodningen med undtagelse af et begrænset antal modeksempler.
 Eksistensen af uendelig mange ikke-Wieferich-primtal.
 Den svage form af Marshall Halls formodning.
 Fermat-Catalan-formodningen.
 L-funktionen L(s,(−d/.)) har intet Siegel-nul.
 En generalisering af Tijdemans teorem.
og mange flere...

Kilder 
 The ABC-conjecture af Frits Beukers

Matematiske formodninger
Talteori
Uløste problemer indenfor matematik
Gustav

Gustav eller Gustaf er et drengenavn.

Personer med navnet:
 Prins Gustav – flere prinser
 Arveprins Gustav Adolf af Sverige (1906-1947) – prins af Sverige

 Carl Gustav Jung (1875–1961) – en schweizisk psykiater
 Gaspard-Gustave Coriolis (1792–1843) – fransk videnskabsmand
 Gustaf Dalén (1869–1937) – en svensk opfinder, grundlægger af AGA.
 Gustaf Fröding (1860-1911) – en svensk digter. 
 Gustaf Horn (1592-1657) – en svensk greve og soldat
 Gustaf Skarsgård (født 1980) – en svensk skuespiller
 Gustav Bauer (1870–1944) – var en tysk politiker
 Gustave Eiffel (1832–1923) – fransk ingeniør og arkitekt
 Gustave Flaubert (1821–1880) – en fransk forfatter.
 Gustave Moreau (1826–1898) – en fransk maler.
 Gustav Heinemann (1899–1976) – en tysk jurist, politiker og forbundspræsident
 Gustav Holst (1874–1934) – en engelsk komponist.
 Gustáv Husák (1913–1991) – slovakisk politiker, præsident i Tjekkoslovakiet
 Gustav Jäger (zoolog) – (1832–1917) – en tysk zoolog og læge
 Gustav Klimt – (1862–1918) – en østrigsk maler
 Gustav Larsson – (født 1980) – en svensk professionel landevejscykelrytter.
 Gustav Lorentzen (1947–2010) – en norsk musiker, komiker, forfatter og programleder.
 Gustav Ludwig Hertz – (1887–1975) – en tysk fysiker.
 Gustav Mahler (1860–1911) – en Østrigsk komponist og dirigent.
 Gustav Meyrink (1868–1932) – pseudonym for Gustav Meyer, en tysk forfatter.
 Gustav Robert Kirchhoff (1824–1887) – en tysk fysiker, 
 Gustav Schäfer (født 1988) – trommeslager i gruppen Tokio Hotel. 
 Gustavs Zemgals (1871–1939) – en lettisk advokat, politiker og den anden lettiske præsident.
 Gustav Vigeland (1869–1943) – en norsk billedhugger og træskærer,
 Paul Gustave Doré (1832–1883) – en fransk kunstner, gravør og illustrator.

 Konger af Sverige
 Gustav Vasa (ca. 1496–1560) – konge af Sverige 1523–1560.
 Gustav 2. Adolf af Sverige (1594–1632) – Konge af Sverige 1611-1632. 
 Gustav 3. af Sverige (1746–1792) – konge af Sverige fra 1771 til 1792.
 Gustav 4. Adolf af Sverige (1778–1837) – konge af Sverige 1792-1809.
 Gustav 5. af Sverige (1858–1950) – konge af Sverige fra 1907 til 1950. 
 Gustav 6. Adolf af Sverige (1882 – 15. september 1973) – konge af Sverige 1950 til 1973.
 Karl 10. Gustav af Sverige (1622-13. februar 1660) – konge af Sverige 1654-1660.
 Carl 16. Gustav af Sverige (født 1946) – konge af Sverige

 Se også
 Gustavia – hovedstad og eneste by på Øen Saint-Barthélemy

Drengenavne
Turing-komplet

Turing-komplet er en egenskab som en komputationel klasse (f.eks. en notation, en maskine eller et programmeringssprog), som indeholder alle elementer i Turingmaskinens komputationelle gruppe, har, det vil sige at den kan gøre alle de beregninger (komputationer), som en Turing-ækvivalent maskine (f.eks. en normal computer) kan udføre.

En funktionel-komplet komputationel gruppe er nødvendigvis ikke Turing-komplet.

Turingmaskine
Programmering
Funktionel-komplet

En komputationel klasse (f.eks. en notation, en maskine eller et programmeringssprog) er funktionel-komplet, hvis alle mulige sandhedstabeller indeholdes af den, bemærk at dette ikke implicerer at systemet er Turing-komplet, da man i mange tilfælde skal bruge et uendeligt program for at skrive en algoritme.

Eksempler på et funktionel-komplet (men ikke Turing-komplet) system er {NOR} og {NOT,OR}. Dog betyder dette ikke at printplader med disse funktioner ikke er Turing-komplette: det er de, fordi det er muligt at danne flip-flops (fordi det er muligt at sende information tilbage i et system, denne egenskab kaldes feedback), som kan danne while-løkker.

Kilder 
 Enderton, Herbert (2001), A mathematical introduction to logic (2nd ed.), Boston, MA:Academic Press, .

Logik
Matematik
Programmering
Komputationel klasse

En komputationel klasse er en gruppe, der indeholder alle de algoritmer, et givet system kan komputere (udregne).

Kilder 

Gruppeteori
Algoritmer
Beregnelighed
Programmering
Laplace-operatoren

Laplace-operatoren er en differential-operator, som skrives ∇2, ∆ eller ∇·∇. Laplace-operatoren anvendes bl.a. i partielle differentialligninger, vektoranalyse, og fysikteorier som elektromagnetisme og kvantemekanik. Laplace-operatoren er opkaldt efter den franske matematiker og astronom Pierre-Simon Laplace (1749-1827).

Laplace-operatoren i forskellige koordinatsystemer

To dimensioner 
Laplace-operatoren er givet ved

hvor x og y er de almindelige kartesiske koordinater af xy-planet. Heraf ses, at Laplaceoperatoren af en funktion er det samme som divergensen af gradienten af samme funktion, hvoraf skrivemåderne ∇2 og ∇·∇.

I polære koordinater

I et polært koordinatsystem er Laplace-operatoren givet ved

Tre dimensioner
I tre dimensioner er det almindeligt at arbejde med Laplace-operatoren i forskellige koordinatsystemer, og et bestemt koordinatsystem vælges ofte ud fra problemets form for at gøre beregningerne så simple som muligt.

I kartesiske koordinater:

I cylindriske koordinater:

I sfæriske koordinater:

Se også 
Nabla ∇ der benyttes som det symbolske grundlag.

Funktioner
Gold farming

Udtrykket Gold farming er når nogen spiller et MMO for at anskaffe sig virtuel valuta som andre spillere så senere køber ved hjælp af rigtige penge.. Folk i Kina og andre Ulande har haft fuldtidsjobs som gold farmers.

Selv om de fleste spilfirmaer har forbudt salg af virtuel valuta for rigtige penge er gold farming stadigvæk lukrativt da det udnytter økonomisk ulighed og det faktum at det typisk tager lang tid for spillere at anskaffe sig virtuel valuta. Rigere spillere fra Ilande som ønsker at spare tid kan være villige til at betale betydelige beløb til gold farmers fra Ulandene.

Historie 
Gold farming begyndte i de sene 1990'ere som en såkaldt "hjemmeindustri", men blev mere kommercielt i 2000'erne på grund af MMO'ers voksende popularitet.

Kommerciel gold farming begyndte muligvis i Sydkorea. Rapporter fra 2001 beskriver koreanske internetcaféer som var blevet konverteret til en kommerciel gold-farming institution for at opfylde den lokale efterspørgsel efter virtuel valuta. Denne forretningsmodel hvor at folk arbejder fuld tid som gold farmers i internetcaféer blev senere outsourcet til Kina.

Regler og håndhævelse 
Mange spilfirmaer forbyder gold farming i deres spils brugerbetingelser.

Spilfirmaer såsom Blizzard Entertainment og ArenaNet har prøvet at modvirke gold farming ved selv at introducere transaktioner med rigtige penge til deres spil.

Kilder 

Computerspilkultur
Erhverv
Planck-længde

Planck-længden (ℓP) er den naturlige enhed af længde (Planck-enhederne). Planck-længden er defineret som .

Planck-længden er navngivet efter Max Planck.

Kilder 

Fysik
Kvantemekanik
Længdeenheder
Siloetten

Siloetten i Løgten er et ombygget siloanlæg, noget af den oprindelige silo blev bortsprængt og det tilbageværende blev brugt til elevator og udenpå påsattes "kasser" med boliger.

Løgtens tidligere siloanlæg, var et visuelt dominerende element i byen. Den gamle silo rummer nu efter ombygningen både et- og to-plansboliger, i alt 21 boliger. Boligerne varierer i størrelse og ikke to er ens. der er frit udsyn til Aarhusbugten for beboerne i Siloetten. Allerøverst er en fælles tagterrasse for alle beboere, hvor udsigten er ekstra god. Siloetten er ombygget af C.F. Møller i samarbejde med Christian Carlsen Arkitektfirma.

Projektet blev i 2013 nomineret til Bæredygtig Beton Prisen.

Referencer 

Bygninger, konstruktioner og anlæg i Aarhus Kommune
Turing-ækvivalens

Et Turing-ækvivalent system er et system som er ækvivalent med en Turing-maskine. Altså et system som indeholder de præcis samme elementer i sin komputationelle klasse som Turing-maskinen gør.

At et system er Turing-komplet implicerer ikke at det også er Turing-ækvivalent, f.eks. er en relativistisk computer ikke Turing-ækvivalent (da den f.eks. kan løse halting-problemet), men den er Turing-komplet.

Kilder 
 John Hopcroft and Jeffrey Ullman (1979). Introduction to Automata Theory, Languages and Computation (1st ed.). Addison–Wesley, Reading Mass. .

Turingmaskine
Datalogi
Halting-problemet

Halting-problemet er et problem indenfor komputabilitetsteori. Problemet lyder:

"Eksisterer der en algoritme i Turing-maskinens komputationelle klasse, som kan afgøre, om en algoritme fra Turing-maskinens komputationelle klasse nogensinde stopper med et givet input?"

Alan Turing beviste i 1936 at en sådan algoritme ikke eksisterede i Turing-maskinens komputationelle klasse.

Kilder 
 Moore, Cristopher; Mertens, Stephan (2011), The Nature of Computation, Oxford University Press, pp. 236–237, .

Beregnelighed
Datalogi
Knud Estrup

Knud Karl Vibe Estrup (28. juli 1884 i København – 7. februar 1978 i Gentofte) var en dansk civilingeniør og kunstsamler.

Virke 
Estrup var søn af postmester i Nykøbing Falster Peder Jungersen Estrup og hustru Agathe Louise Estrup født Hastrup. Han blev student fra Sorø Akademi 1903, tog filosofikum 1904, blev civilingeniør 1907 og i 1914 dr.phil. på afhandlingen Studier over Elektrolytokklusion i Tilknytning til Sulfatbestemmelse (1915). Estrup var medarbejder ved 2. udgave af Salmonsens Konversationsleksikon og underviste som amanuensis i kemi på Polyteknisk Læreanstalt og på Hærens Officerskole.

Knud Estrup var kunstsamler. Han donerede en række tegninger og malerier til henholdsvis Statens Museum for Kunst og Sorø Kunstmuseum.

Ægteskaber 
Han var gift første gang 13. november 1909 i Sorø (stuebryllup) med Nanna Gjellerup (17. april 1886 i Sorø - 7. september 1931 på Frederiksberg), datter af akademilæge Poul Frederik Jacob Gjellerup (1835-1930) og Conradine Dorothea von der Recke (1852-1910). Anden gang ægtede han 11. februar 1933 på Københavns Rådhus Ellen Margrethe Reinhardt (19. maj 1892 i København - 12. maj 1971), datter af kontorchef i Overformynderiet Erik Reinhardt (død 1939) og hustru Anna født Juhre (død 1949).

Kilder 
 Familien Estrup gennem 300 år, 1705-2002: Rytterbonde i Estrup, Øster Hornum sogn, Christen Poulsens efterslægt i mandslinjerne, Odense: Syddansk Universitetsforlag 2002. 
 Spørgsmål til Biblioteksvagten 
 Soranerarkivet 

Ingeniører fra Danmark
Kunstsamlere fra Danmark
Filantroper fra Danmark
Danskere i 1900-tallet
Knud
Ansatte ved Danmarks Tekniske Universitet
Personer fra København
Kemikere fra Danmark
Alumni fra Danmarks Tekniske Universitet
Prouhet-Thue-Morse-konstanten

Prouhet-Thue-Morse konstanten er en matematisk konstant som er defineret som summen af 2 i -n multipliceret af n'te binære værdi i Thue-Morse-sekvensen, hvor n går fra 1 til uendelig. Konstanten har værdien 0,412454033...

Matematiske konstanter
Rick Danko

Richard Clare "Rick" Danko (født 29. december 1942 i Green's Corners, Ontario, død 10. december 1999 i Marbletown, New York) var en canadisk bassist og sanger i rockgruppen The Band.
Danko blev født og voksede op i en musikalsk ukrainsk-kanadisk familie i Greens Corners, et landbrugssamfund uden for den lille by Simcoe i Ontario.

Diskografi

Med The Band 
 Music from Big Pink (1968)
 The Band ( 1969)
 Stage Fright (1970)
 Cahoots ( 1971)
 Rock of Ages (live) (1972)
 Moondog Matinee ( 1973)
 Northern Lights-Southern Cross (1975)
 Islands ( 1977)
 The Last Waltz ( 1978)
 Jericho ( 1993)
 High On The Hog (1996)
 Jubilation ( 1998)

Solo 
 Rick Danko (1977)
 In Concert (1997)
 Live on Breeze Hill (1999)
 Times Like These (2000)

Eksterne henvisninger 

 

Sangere fra Canada
Bassister
Denali National Park

Denali National Park eller Denali National Park and Preserve er en nationalpark i delstaten Alaska, USA. Parken blev etableret 26. februar 1917, og er på 24.585 km². De vigtigste naturattraktioner i parken er Denali (Mount McKinley), det højeste bjerg i Nord-Amerika. Kun  én enkelt vej som fører ind i parken til søen Wonder Lake. McKinley og andre toppe i bjergkæden Alaska Range er dækket af lange gletsjere og taiga.

Nationalparken blev etableret i 1980 som et af i alt femten naturværnsområder som blev oprettet samtidig gennem Alaska National Interest Lands Conservation Act.

Fauna 
Denali er hjemsted for mange af Alaskas fuglearter og pattedyr, der i blandt en solid bestand grizzlybjørn og amerikansk sortbjørn. Flokke med rensdyr vandrer gennem parken. Tyndhornet får (Ovis dalli) bliver ofte set på bjergsiderne og der findes elsdyr i skovene. Der er også ulv, gråhåret murmeldyr (Marmota caligata), arktisk jordegern (Spermophilus parryii), bæver, pibeharer, sneskohare, ræv, mår, canadisk los og jærv.

Denali Wilderness

Denali Wilderness er et vildmarksområde i Denali Nationalpark, der beskytter de højere liggende områder i den centrale Alaska Range, herunder Denali. Vildmarken omfatter omkring en tredjedel af den nuværende nationalpark og reservat, et område på  8,687 km², der svarer til de tidligere parkgrænser før 1980.

Se også 
 Nationalparker i USA

Eksterne kilder/henvisninger 

 National Park Service: Denali National Park & Preserve 

Nationalparker i USA
Nationalparker i Alaska
Kopal

Kopal er en fælles betegnelse for adskillige sorter harpiks, der bruges i farve- og lakfabrikation. Kopaler bruges også i visse former for røgelse bl.a. kongerøgelse. De inddeles i bløde og hårde kopaler (hårdheden sammenlignes med stensalts). Nogle af kopalerne er fossile og nærmer sig rav.

Nogle bløde kopaler 
Kuglekopal eller vestindisk kopal er bløde kopaler fra Vestafrika og Vestindien.

Kaurikopal er en fossil kopal, der findes i Australien. Den findes i klare klumper, der kan være fra lysegule til brune i farven. Den har en behagelig lugt. Den anvendes en del i  lakfabrikationen.

Manilakopal ligner i udseende kaurikopal, men har et lidt lavere smeltepunkt.

Borneokopal er lysegul og har som regel drypstensform.

Nogle hårde kopaler 
Zanzibarkopal er fossil og opgraves på Afrikas østkyst. Klumperne har ofte en overflade, der minder om gåsehud. Den kan være fra bleggul til rødlig i farven. Det er den hårdeste og værdifuldeste af kopalerne med et højt smeltepunkt. 

Sierra Leone-kopal eller kiselkopal findes som kugle- eller dråbeformede stykker. Udvendigt er de mørke og uklare, indeni er de glasklare og kan være bleggule, rødlige eller grønlige.

Angolakopal findes i uregelmæssige klumper med en tyk, rødgul skorpe. Indeni er de farveløse eller lysegule. Smeltepunktet er højt. 

Benguelakopal findes i nævestore klumper, der indvendigt er lysegule.

Anvendelse og egenskaber 
De forskellige kopaler kan ikke opløses i de samme opløsningsmidler. Borneo-, Angola-, Benguela- og Manilakopal kan opløses i absolut alkohol. I iltet terpentinolie kan Manila-, Kauri- og Sierra Leonekopal opløses, hvis de forinden er pulveriseret fint. Borneo- og Benguelakopal kan også opløses i iltet terpentinolie. Kauri- og Manilakopal kan opløses i rosmarinolie og kajeputolie. 

For at kopal kan bruges til fremstilling af fede olielakker, skal de ophedes i en retort, ved tørdestillation. Herved mister de et indhold af vand og forskellige olier.

Litteratur 
 Kemi og Materiallære for Malere. – København 1910 / C.V. Jørgensen & J. Briegel Høm.

Eksterne henvisninger 

Botanik
Harpikser
Dry Tortugas National Park

Dry Tortugas National Park er en nationalpark i Florida, USA. Den ligger omkring Dry Tortugas-øerne  vest for øgruppen Florida Keys; Det meste af nationalparken er vandområde. Den  blev grundlagt 4. januar 1935 og havde 64.122 besøgende i 2006. Parken er kun tilgængelig med vandflyver eller båd. Parkens aktiviteter omfatter snorkling,  dykning, lystfiskeri og fuglekigning. 

Parken er kendt for det rige plante- og dyreliv i havet, farverige koralrev og alle legenderne om skipsvrag og sunkne skatte. Parkens midtpunkt er Fort Jefferson som er et massivt men ufærdigt kystfort. Fort Jefferson er den største murstrukturen på den vestlige halvkule og er bygget af  over 16 millioner mursten. 

Den første europæer som fik øje på området var Ponce de Leon, på sin opdagelsesrejse i 1513. I nationalparken fangede Leon 160 havskildpadder og da han kom tilbage til Europa refererede han til øerne som «Tortugas» som betyder skildpadder. 

Under den føderale regeringens lukning af nationalparker i 1995 blev Dry Tortugas lukket sammen med alle de andre nationalparker i USA. Lukningen havde en særdeles skadelig effekt på turismen og dermed også delstatens økonomi, og  derfor begyndte delstatens indbyggere i nærheden af parken at indsamle penge for at kunne holde Dry Tortugas åben.

Se også 
 Nationalparker i USA

Eksterne kilder/henvisninger 

 National Park Services side om Dry Tortugas nationalpark 

Nationalparker i USA
Florida
Erik Larsen (flertydig)

Erik Larsen kan henvise til:

 Erik Larsen (født 1944) − dansk politiker
 Erik Larsen (roer) (1928 − 1952) − dansk roer
 Erik Larsen (tennisspiller) (1880-??) − dansk tennisspiller
Frost (flertydig)

Frost kan henvise til:

 Frost - meteorologiske betegnelse
 Frost (musiker) - norsk musiker
 Frost (album) - album fra det norske black metal-band Enslaved
 Frost (film) - animationsfilm fra Disney Pictures, baseret på H.C. Andersens eventyr Snedronningen
 Frost (månekrater)

 Personer med navnet
 David Frost (tv-vært) – amerikansk tv-vært
 Dan Frost – dansk cykelrytter
 Per Chr. Frost – dansk musiker
 Rikke Frost – dansk industriel designer
 Morten Frost – dansk badmintonspiller
Hernando de Soto

Hernando de Soto (* 1496 eller 1500 i Barcarrota eller Jerez de los Caballeros, Extremadura; † 21. maj 1542 sandsynligvis ved Mississippi floden) var en spansk søfarer og conquistador. Han bidrog til erobringen af Panama 1514-19 og Nicaragua 1519-24, og erobrede sammen med Francisco Pizarro Peru 1532-35. Han blev derefter udnævnt til guvernør over Florida (1539) og ledede derfra den største ekspedition i det 16. århundrede gennem den sydlige del af hvad der i dag er USA. Under denne ekspedition døde han på bredden af Mississippi.

Opdagelsesrejsende fra Spanien
Altenau

Altenau kan henvise til:

 Byer
 Altenau (Mühlberg) - bydel i Mühlberg, Brandenburg
 Altenau (Niedersachsen) - kurby ved Goslar, Harzen
 Altenau (Saulgrub) - bydel i Saulgrub, Bayern

 Personer
 Cornelis Altenau (død i 1558) - dansk-tysk bygmester
Grevskabet Holland

Grevskabet Holland, der eksisterede frem til 1581, var en delstat i Det tysk-romerske Rige. Fra 1482 til 1581 var grevskabet også én af De sytten provinser, som var en personalunion, der omfattede det meste af Nederlandene.

Navnet Holland 
Navnet Holland (Holtland) opstod i 866. Det svarer til det tyske ord Holzland, der betyder Skovland.

I 839 var det senere hollandske grevskab en del af grevskabet Friesland. I 1076 besluttede greven af Friesland, at landet skulle hedde Grevskabet Holland. Navnet blev senere ændret til Grevskabet Holland og Vestfriesland.

Leder af de syv provinser 
Fra 1581 til 1795 spillede Provinsen Holland en ledende rolle i Republikken af de syv forenede Nederlande eller provinser.

Nord- og Sydholland 
I 1840 blev det tidligere grevskab delt i provinserne Noord-Holland og Zuid-Holland.

Nederlandene i middelalderen
Holland